《喜雪》
宋代·喻良能

同云生旧腊，积雪入新春。
野色连沧海。驩声动紫宸。
峰峦朝掩映，楼阁夜精神。
莫展山阴画，虽工不是真。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。